L’Ajuntament de Paterna reactiva i impulsa quatre borses municipals d’ocupació
23/06/2015

# L’Ajuntament de Paterna reactiva i impulsa quatre borses municipals d’ocupació

[![L’Ajuntament de Paterna reactiva i impulsa quatre borses municipals d’ocupació](/images/noticias/2015/06/borsa-treball.jpg)](/images/noticias/2015/06/borsa-treball.jpg)

23.06.2015

En l’última setmana, l’alcalde de Paterna ha reobert quatre borses de treball municipal a través de l’empresa Gespa per a cobrir necessitats urgents del poble i ha habilitat les oficines del SIAC com a punt físic de presentació de candidatures

*   Fins al pròxim 26 de juny, tots aquells paterners/es que ho desitgen poden inscriure’s, on line o físicament, en les borses per als llocs d’Operari/ària de neteja, Conserge d’Atenció Ciutadana, Auxiliar de Zones Verdes i Conserge de Centres, aportant el seu currículum i la seua vida laboral
*   Sagredo: “La creació de l’ocupació és una de les prioritats del nou govern de Paterna i amb eixe fi, crearem tots els processos selectius de contractacions temporals necessaris per a garantir el correcte estat i manteniment del municipi i dels seus serveis públics”

Amb l’objectiu de potenciar i impulsar les ofertes laborals municipals a través de l’empresa pública Gespa i donar cobertura als serveis i necessitats del poble, l’alcalde de Paterna, Juan Antonio Sagredo ha reactivat, en la primera setmana de govern, quatre borses de treball per a la realització de labors de jardineria, neteja i consergeria.

Es tracta de borses d’ocupació per als llocs d’Operari/ària de neteja, Conserge d’Atenció Ciutadana, Auxiliar de Zones Verdes i Conserge de Centres, unes ofertes a què l’alcalde pretén donar la major difusió possible entre la població paternera i el termini d’inscripció de les quals finalitza el pròxim 26 de juny.

D’esta manera, tots aquells ciutadans que ho desitgen, poden inscriure’s en estes borses de forma on line, a través de la web de [l’empresa pública Gespa](http://www.serviciosdepaterna.es/es/trabaja-con-nosotros.html) o físicamente, en horario de 9 a 14 horas, presentando su candidatura en las oficinas de Gespa en el Parque Tecnológico (C/ Thomas Alva Edison, 6) y a partir de ahora también en las oficinas del Servicio de Atención e Información al Ciudadano (SIAC) del Ayuntamiento de Paterna (Plaza Ingeniero Castells, 1).

“En ambdós casos - ha recordat Sagredo – és necessari que els veïns interessats aporten tant el seu Currículum Vitae com la vida laboral actualitzades, tal com especifiquen les bases”.

“Estes quatre borses, reactivades per a cobrir necessitats urgents del municipi, són només una anella del nostre projecte de creació d’ocupació. El nostre objectiu continua sent crear una borsa de treball temporal i rotativa atenent a les circumstàncies socials dels desempleats/des paterners/es”, ha recordat Sagredo.

A este respecte, l’alcalde ha assegurat que “la creació de l’ocupació és una de les prioritats del nou govern de Paterna” i amb eixe fi, ha anunciat que “obriran tots els processos selectius de contractacions temporals que siguen necessaris per a garantir un correcte estat i manteniment del municipi i dels seus serveis públics”.